alibayram/wikipedia-40-langs huggingface dataset:
سيكولاريه

العلمانية هى المبدأ اللى بيفصل بين سياسات ومؤسسات الحكومه عن الاديان أو أى معتقدات دينية وإن نظام الدولة يكون مدني مش دينى.

العلمانيه مش ايديولوچيا، لكنها نظرية إنسانية بنتقبل بيها كل الايدلوجيات المُختلفة. العلمانية نظام بيعامل الانسان على اساس علمه واخلاقه ودوره فى المجتمع، مش على اساس الدين او اللون او الجنس. العلمانية فى تعريفها السياسي هيا فصل المؤسسات الدينية عن مؤسسات الدولة، أو بمعنى أوضح؛ لمّا الدولة تاخد قرار بخصوص أي حاجة، فهي هتاخده عشان ظروف ومعطيات معينة، بغض النظر عن رأي أي مؤسسة دينية فيه، سواء حرام أو حلال أو مكروه أو لأ، فالدين هنا مبيلعبش دور المُتحكم فى قرارات الدولة، الدولة بتحكم باللي شايفاه مناسب للواقع والظروف الحالية.

العلمانية فى تعريفها الفلسفي، زي ما قال عليها الدكتور مراد وهبة، هيا الحكم على النسبي بما هو نسبي مش بما هو مطلق؛ يعني الحياة نسبية ومتغيرة، مينفعش تحكمها بنفس قوانين كانت موجودة فى مجتمع تاني مر بظروف مختلفة فى زمن ومكان مختلفين وتجبرني بتطبيقها وتنفيذها بالحرف. الدين هنا بيمثل المُطلق؛ بإعتباره مجموعة من الأحكام اللي نازلة من الإله ولازمة التنفيذ تحت أي ظروف من غير تشغيل عقلنا فيها، لكن، زي ما قولنا، العلمانية بتتعامل مع معطيات الحياة دلوقتي، بعقلية دلوقتي، مش بعقلية أي وقت تاني.

أردوغان والسيكولارية 
تركيا دوله مدنيه بتحكمها القوانين المدنيه. رئيس الوزرا التركى رجب طيب أردوغان رئيس حزب اسلامى لكن ده ماغيرش وضع تركيا كدوله سيكولاريه مدنيه بتعيش فى القرن 21. أردوغان صرح قبل زيارته للقاهره فى سبتمبر 2011 ان الدستور التركى بيعرف العلمانية بإنها بتتعامل مع افراد الشعب على مسافه متساويه من كل الأديان، وإن الدوله العلمانيه لا تنشر اللا دينيه. و قال انه مسلم لكن رئيس وزرا دوله علمانيه ، و وضح إن الدوله العلمانيه مش معناها دولة اللادين ، و اتمنى ان تبقى فى مصر دوله مدنيه بتقوم على احترام كل الأديان و الطوايف فى المجتمع فى مصر. و أكد أن العلمانيه الحديثه مابتتعارضش مع الدين . و ضاف: " أقول للشعب المصري الا يكون قلقا من العلمانية". فى يونيه 2012 وصل محمد مرسى للحكم فى مصر و هو من حزب دينى تابع لجماعة الإخوان المسلمين.

شوف كمان 
 لاييسيتيه
 ليبراليه
 دولة علمانية

روابط خارجية ليها علاقه بالموضوع 
 أردوغان: لست علمانيا فأنا مسلم.. والعلمانية تضمن تدين الاشخاص. الدستور التركي يعرف العلمانية بأنها تتعامل مع افراد الشعب على مسافة متساوية من كل الأديان، وأن الدولة العلمانية لا تنشر اللا دينية...
 مفهوم العلمانيه عند المتطرفين ... 
 العلمانية  مش ضد الدين ... 
 تعريف جديد للعلمانية ... 
 منتديات المصري العلماني ...

الحاد
مصطلحات سياسيه
سياسه
فلسفه سياسيه
سيوه

سيوة هى واحة مصرية موجودة ما بين منخفض القطارة و بحر الرمال المصرى فى الصحرا الغربية. بين سيوة و القاهرة 560 كم و بينها وبين الحدود الليبية حوالى 50 كم.السيويين(اهل سيوة) عددهم 23,000 ومعظمهم من البربر و بيتكلمو سيوى .

السيوى هى لغة من عيلة اللغات البربريه. السيوين حافظو على تميزهم الثقافي و اتمسكو بتقاليدهم اللى بترجع لاكتر من الف سنة و اللى ساعدهم على كدا هو بعدهم الجغرافي عن وادي النيل و قلة اختلاطهم بالناس اللى من بره الواحة بتاعتهم. من اشهر الحاجات الموجودة فى سيوة معبد امون و اللى بقاياه لسة موجودة لحد دلوقتى و بيعتبر من اهم الحاجات اللى بتجذب السواح ليها. الزراعة هى الشغلانة الاساسية لمعظم السيويين دلوقتي و هما بيزرعو الزتون و البلح و الملوخية اكتر حاجة. اخيرا السياحة ابتدت تنتعش فى سيوة و شوية شوية بدأت تظهر على الخريطة السياحية بتاعة مصر و اتبنت هناك فنادق و منتجعات علشان تستقبل السواح دول اللى اكترهم من الغربيين.

المعالم 
سيوة من اكتر الاماكن فى مصر اللى تتميز عن غيرها و لها خصائص غير موجودة فى اى مكان اخر, مثل:
 نوعين من البرمائيات, 28 نوع من الثدييات (بتضم الغزلان و التعالب ), 32 نوع من الزواحف, 52 نوع من الحشرات, 164 نوع من الطيور.
 اكتر من 230 عين مياه طبيعية مثل حمام كليوباترا و الذي ذكره هيرودوت فى كتابه التاريخ وأيضا عين ابو شروف اللى بها عيون مياه سخنة.
 تشتهر سيوة ايضا بالتكوينات الصخرية الجميلة حيث أنها بها حفريات لكائنات بحرية عمرها يرجع لـ 30 او 40 مليون سنة
 بحيرات المياه المالحة اللى تترسب على شواطئها طبقات من الملح الابيض الذي يشبه الثلج و خصوصا فى فصل الخريف. اكبر البحيرات المالحة هى بحيرة الزيتون و اللى يصل طولها لـ 25 كم.
 معبدين امون وجبل الموتى الذي فيه مومياوات ومقابر من العيلة السادسة و العشرين وأخرى من عصور الرومان و مدينة سيوة القديمة(شالى غالي) و مقبرة يقال ان الاسكندر الاكبر مدفون بها

الثقافة 
السيويون يتميزون عن جيرانهم فى لغتهم و تقاليدهم و و ملابسهم و حتى فى ادوات الزراعة.

المرأة السيوية 
المجتمع السيوي مجتمع محافظ و يفصل تماما بين النساء و الرجال, الشوارع تخلو من الفتيات والنساء، فهم يقضون أغلب أوقاتهم فى البيوت.

التاريخ 

الاسم المصري القديم لسيوة هو"سخت يام".سيوة من زمان قوي و هى بتتبع مصر و المعابد الفرعونية المبنية هناك و كمان المقابر من اكتر الادلة على مصرية سيوة. من اول العيلة الستة و عشرين و لحد العصر الروماني كانت مقصد الحجاج من كل مكان علشان يزورو معبد امون المشهور. الاسكندر الاكبر سنة 331 (ق.ع.ح) عمل زيارة ل سيوة و استشار كهنة المعبد قبل ما يكمل فتوحاته العسكرية فى قارة اسيا. و بعد كدا و لمدة الفين سنة اتنست سيوة ووقعت من الذاكرة و اتعرضت لهجمات قبايل البدو اللى طمعو فى محاصيلها .ضمت سيوة لحكم والى ليبيا فى عهد الخلافة العثمانية . محمد على هو اللى بعت جيش مصري فى بداية سنة 1820 علشان يضم سيوة لملكه . فى سنة 1985 اتفتح اول طريق متسفلت بينها و بين مرسى مطروح و اللى قضى على عزلة الواحة عن . قرية اغورمى كان فيها معبد ف العصور الفرعونيه.

شوف واحات تانيه فى مصر 
 الواحات البحريه.
 سيوة.
 الفرافره.
 الخارجة.
 الداخلة.

لينكات برانيه 

 معلومات عن سيوة
   

سيوه
محافظه مطروح
واحات مصر
محميات طبيعيه فى مصر
تشارلى تشابلين

تشارلز سبينسر تشابلين (انجليزى: Charles Spencer Chaplin), أخد لقب سير (16 ابريل 1889- 25 ديسمبر 1977) و المشهور بـ"تشارلى شابلين"، كان ممثل كوميدى انجليزى واخد جايزة الاوسكار 3 مرات.

شارلى شابلن كان واحد من اهم الممثلين و المخرجين وايضا الملحنين فى الفترات سينيما هوليوود و ترك تاثير كبير جدا على السينيما بشكل سنة و الكوميديا بشكل خصوصي.شابلين كان كمان من اشهر المبدعين فى فترة السينيما الصامتة و استمر يعمل فى المجال ده لحد زاد عن 65 سنة و لم يتوقف الا لما مات و هو بسن 88 سنة.

الناس ستظل دائما تتذكر شارلى شابلين لتمثيله الرائع و الكوميدى لشخصية المتشرد صاحب قلب طيب و اللى دائما يحاول اظهار نفسه على انه صاحب ثروه رغم ان لباسه و حالته الاجتماعية عاديه.

لينكات برانيه

مصادر 

   

مواليد 1889
وفيات 1977
ممثلين انجليز
ممثلين بريطانيين
ملحدين انجليز
ملحدين بريطانيين
بريطانيين عاشو فى امريكا
مواليد فى لندن
مونتيرات
شاى

الشاى هو الاسم الشائع لاسم النبات باللاتينى Camellia sinensis اللى كان بيتزرع فى الصين من زمان، و دلوقتى انتشرت زراعته فى الهند، سريلانكا، اندونيسيا، اليابان و كينيا و بلاد تانيه كتيره.

كلمة الشاى كمان بتعبر عن اوراق النبات و المشروب اللى بيتعمل منها لما تتغلى مع المايه.الشاى موجود فى اربع انواع اساسية: الشاى الاسود، الشاى الاخضر ، الشاى الابيض و الشاى الـ اواولونح.الشاى هو اكتر مشروب بيتشرب فى الدنيا كلها بعد المايه وهو مافيهوش تقريبا اى دهون ولا كاربوهيدرات ولا بروتين و بيعتبر مصدر طبيعى للكافيين و التيوفيللين.

و التانين المضاد للتاكسد. كلمة شاى جايه من التسميه الصينيه للنبات دا: 茶، و اللى بتتنطق تيه او تشيه بالصينى.

شاي
شاى
شهر رمضان

رمضان () هو الشهر التاسع فى التقويم الهجرى الاسلامى. و الشهر ده متميز عند المسلمين, لان المسلمين بيصومو فيه (من الفجر لحد غروب الشمس). شهر رمضان مهم أوي عند المسلمين لانهم بيؤمنوا بان القرآن نزل فيه على نبى الاسلام محمد فى ليلة القَدر سنة 610 م. اتذكر فى سورة البقرة الآية رقم 185: (شهر رمضان الذي انزل فيه القرآن هدى للناس وبينات من الهدى والفرقان فمن شهد منكم الشهر فليصمه ومن كان مريضاً او على سفر فعدة من ايام اخر يريد الله بكم اليسر ولا يريد بكم العسر ولتكملوا العدة ولتكبروا الله على ماهداكم ولعلكم تتقون) ونزل القرآن على سيدنا محمد صلى الله عليه وسلم هذا شهر فقال له جبريل (اقرأ باسم ربك الذي خلق).

مراجع

رؤية الهِلال 
شهر رمضان بيبتدى لما المسلمين يشوفو هلال الشهر الجديد فى اخر شهر شعبان (الشهر اللى قبل رمضان). لو شافو الهلال, يبقى رمضان تانى يوم, و لو ماشافوهوش, يبقى رمضان مش تانى يوم.

بعد ما بيخلص رمضان و بيبدأ شهر شوال بيكون عيد الفطر, الوقت اللى المسلمين لازم يفطرو فيه و ينهوا صيامهم بعد ما بيعرفو ان رمضان خلص بعد (رؤية الهلال), المسلمين لازم يفطرو على الاقل اول يوم من عيد الفطر.

رمضان معمول عشان المسلمين يعرفو احساس الفقرا و المساكين بالجوع, و بيعودهم على الصبر و القناعه و الرضا, و الأهم من كدا زيادة تقوى المسلم.

رمضان فى مصر 

لرمضان فى مصر مظاهر خاصه بيها بترجع لعصر الدوله المملوكيه زى الفوانيس و الشمع الملون ازدهر استخدامهم بشكل فنى فى العصر المملوكى و كانت بتستخدم فى رمضان و فى اعياد المصريين مسلمين و مسيحيين اللى كانت كتيره, و الاتنين كانو بينوروها فى اعياد بعض.

كان فيه احتفال بمناسبة استطلاع هلال رمضان و كانو الفقها بيجتمعوا و يطلعو على حته عاليه بره القاهره و يرجعو و هما شايلين الفوانيس و الشموع و تعلق الدكاكين الفوانيس و الشموع. و الرحاله اللى زارو مصر فى العصر المملوكى اشارو لان القاهره كانت بتعوم فى انوار الشموع و الفوانيس فى شهر رمضان و كانت اسواق القاهره و نواحى مصر بتفتح فى ليالى شهر رمضان. اياميها المصريين ما كانوش بيطبخو فى بيوتهم لكن كانو بياكلو فى المطاعم و بيخلو اكلهم يطبخ فى محلات مخصصه للطبخ كان اسمها "المطابخ".

فيه اسواق فى القاهره كانت مرتبطه بشهر رمضان زى سوق الحلاويين و سوق الشماعين, و كانت الاسواق فى مصر بتبيع الحلويات اللى كان منها فى مصر فى العصر المملوكى اكتر من 50 صنف. سوق الشماعين كانت الشموع و الفوانيس بتنوره, و كان التجار بيبيعو انواع كتيره من الشموع الملونه و كان منها الشموع الموكبيه (يعنى الشموع اللى كانت بتستخدم فى المواكب). المؤرخ المقريزى وصف مواكب الشموع المملوكيه دى بقوله "يعجز البليغ عن حكاية وصفه", و كان الاطفال بيمشو مع الموكب و هما بيغنو اغانى مصريه جميله. فى وقت السحور كان بيطوف المسحراتيه و معاهم طبل فى شوارع القاهره, و فى اسكندريه كانو بيدقو على الابواب و يقولو "قوموا كلو..".

مدفع رمضان 
لما كان محمد على بيحكم مصر اتبعتله هدية وكانت الهدية مدفع فكان بيجرب الهدية فبالصدفة كانوا فى شهر مضان وبعد لما ضربوا المدفع بالصدفة بردو المغرب اذن عشان كده محمد على قرر ان ساعة لما الاذان يأذن المدفع يضرب

شوف بردو 
 الاسلام
 القبض على الفطرانين فى رمضان
 انقذوا الوطن

مصادر الجزء التاريخى 
 ابن اياس: بدائع الزهور فى وقائع الدهور, تحقيق محمد مصطفى, الهيئة المصرية العامة للكتاب, القاهرة 1982.
 قاسم عبده قاسم (دكتور): عصر سلاطين المماليك -التاريخ السياسي والاجتماعي, عين للدراسات الانسانية والاجتماعية, القاهرة 2007.

شوف ايضاً : معرفة امساكية رمضان 

شهر رمضان
شهور هجرية
شهور قبطيه

الشهور القبطيه (الشهور المصريه) هى الشهور اللى استخدمها [مصر القديمه] المصريين [القدام] و لسة لحد دلوقتى بيستخدمها الفلاحين المصريين بشكل اساسي فى تقسيم السنه الزراعيه و كمان بتستعملها الكنيسة القبطية المصرية لتحديد الاعياد و المناسبات الدينيه و التواريخ المهمه فى حياة الكنيسه.

السنة القبطية متقسمة على 3 مواسم كل موسم اربع شهور , و كل شهر 30 يوم بالظبط بالاضافة لشهر زغير من خمس تيام بييجي فى اخر السنة اسمه " كوجى اتفوت ". يعني السنة القبطية بتتكون من تلات-ت-اشر شهر اللى هما:

الأمثال 

1- توت(11/12 سبتمبر) = توت ري ولا تفوت

2- بابة(10/11 اكتوبر)= بابه خش واقفل البوابة (اتقاء للبرد)

3- هاتور(10/11 نوفمبر)= يقول للبرد طور طور(قم) -- (بداية البرد) او هاتور ابو الدهب منثور (اى القمح) او ان فاتك هاتور اصبر لما السنة تدور.

4- كيهك او كياك(10/11 ديسمبر)= صبحك مساك شيل يدك من غداك، وحطها فى عشاك (أقصر ايام السنة)

5- طوبة(9/10 يناير)= تخلي الشابة كركوبة (البرد الشديد)

6- أمشير(8/9 فبراير)= يفصص الجسم نسير نسير (اى من شدة الهواء) او أمشير ابو الزعابير الكتير ياخد العجوزة ويطير.

7- برمهات (10/11 مارس)= روح الغيط وهات (موعد نضج المحاصيل الشتوية)

8- برمودة(9 ابريل)= برمودة دق العامودة. (اى دق سنابل القمح بعد نضجها

9- بشنس(9 مايو)=بشنس يكنس الغيط كنس.

10- بؤونة(8يونيو)= تنشف الميه من الماعونة ( شدة الحر) او بؤونه نقل وتخزين المونة

11- ابيب(8 يوليو) = ابيب ابو اللهاليب (شدة الحر). / ابيب فيه العنب يطيب.

12- مسره(مسرى)7 أغسطس = مسرى تجرى فيه كل ترعة عسرة

لينكات برانيه 
 موقع اندرو فانوس 

 Wolfgang Kosack: Der koptische Heiligenkalender. Deutsch - Koptisch - Arabisch nach den besten Quellen neu bearbeitet und vollständig herausgegeben mit Index Sanctorum koptischer Heiliger, Index der Namen auf Koptisch, Koptische Patriarchenliste, Geografische Liste. Christoph Brunner, Berlin 2012, ISBN 978-3-9524018-4-2.

شهور
قبطي
شيكل جديد اسرائيلى

الشيكل الجديد الاسرائيلى (عبرى: שקל חדש ||) هيه العمله الرسميه لدولة اسرائيل و بيستعملوه كمان فى فلسطين (قطاع غزه و الضفه الغربيه). الشيكل الجديد الاسرائيلى الواحد بيساوى 10 اجورا.

الإصدار الأول (1985 - 1999)

الإصدار الثاني (1999 - 2017)

الإصدار الثالث (2014 - الآن)

فلوس معدنيه

مراجع 

شيكيل
شيكيل
صايع بحر

صايع بحر هوه فيلم مصرى اتعمل سنه 2004 بطولة احمد حلمى وياسمين عبد العزيز وخيرية احمد وريكو ويوسف عبيد ومحمود عبد المغني وفاروق فلوكس ومن تأليف بلال فضل واخراج علي رجب

لنكات برانيه 

صايع
صباح الفل (فيلم قصير)

صباح الفل هو فيلم قصير مصرى بطولة هند صبرى واخرجه شريف البندارى. الفيلم مدته 8 دقايق متّاخد من مسرحية للكاتب داريو فو اسمها الاستيقاظ، الفيلم اخد جايزة احسن فيلم روائى قصير فى المهرجان التالت للافلام القصيرة فى بورسعيد.

شوف الفيلم 

 
والفيلماخر مشركه ليه كانت فى مهرجان الاسماع بعديه للافلامالقصيره

صباح الفل
صلاح جاهين

صلاح چاهين (‏; 25 ديسمبر 1930 - 21 ابريل 1986 ) شاعر ورسام كاريكاتير ، وكاتب سيناريو وممثل مصرى . كتب شعر باللغه المصريه الحديثه. ابنه الشاعر بهاء جاهين

من اعماله 

 رباعيات صلاح جاهين.
 قصايد بالـلغة المصرية الحديثة.
 اوبريت الليلة الكبيرة.
 سيناريوهات 18 عمل بين مسلسلات ومسرحيات وافلام.
 زى أدوار فى 8 افلام.

اسم مصر 
على اسم مصر قصيده للشاعر صلاح جاهين مكتوبة باللغه المصريه الحديثه.
اول ابياتها بتقول:

فيلموجرافيا 
تأليف
 إنقلاب [مسرحية] (1988)
 حكايات هوه و هى [مسلسل] (1985)
 المتوحشة (1979)
 شفيقة ومتولى (1978)
 شيلنى وأشيلك (1977)
 عودة الأبن الضال (1976)
 خلي بالك من زوزو (1972)

كلمات أغاني 
 المخطوفة (1991)
 غرام فى الكرنك (1967)
 اليوم السادس (1986)
 احسن ناس (1979)

تمثيل 
 الوداع يا بونابرت (1985)
 موت اميرة (1980)
 لا وقت للحب (1963)
 القاهرة (1963)
 من غير ميعاد (1962)
 شهيدة الحب الإلهى (1962)
 المماليك (1962)
 اللص و الكلاب (1962)

مصادر 

 سايت صلاح جاهين 

مواليد 1930
وفيات 1986
شعرا مصريين
كتاب مصريين
صحفيين مصريين
رسامين مصريين
رسامين كاريكاتير مصريين
ممثلين مصريين
قاهريين
ناس من شبرا
صيام

الصيام هو الإنقطاع عن الأكل و ساعات الشُرب كمان. الصيام فريضه موجوده فى ديانات كتير, زى الاسلام و المسيحيه و اليهوديه.

فى المسيحيه 
الصيام فى المسيحيه ممكن يبقى صيام كامل, و بيبقى صيام عن لحوم (الحيوانات البريه و ساعات البحريه) و منتجات الألبان و الزيوت (خصوصا زيت الزتون). المسيحيين (اورثودوكس, و كاتوليك) بيصومو أكتر من نُص ايام السنه الميلاديه عن اللحمه و اللبن و الدهون الحيوانيه.

الصيامات فى المسيحيه
 صوم الميلاد: 43 يوم
 صوم القيامه: 55 يوم
 صوم يونان: 3 يوم
 صوم الرسل
 صوم العدرا: 14 يوم
 صوم الاربع و الجمعه كل اسبوع

فى الاسلام 
الصيام فى الاسلام بينقسم لصيام اساسى و يبقى فى شهر رمضان أو صيام تطوع أو صيام كفاره (للتكفير عن ذنوب معينه), الصيام فى الاسلام يبقى إنقطاع كامل عن الأكل و الشُرب و الجنس من الفجر حتى غروب الشمس. صيام شهر رمضان يعتبر من اركان الاسلام الاساسيه الخمسه, المسلمين برضو بيصوموا تطوع (يعنى الصيام مش فرض) فى اوقات معينه فى السنه و قال النبى محمد عن صيام شهر رمضان:

صيام التطوع فى الاسلام 
صيام التطوع بيبقى صيام تطوعى, متحدد فى اوقات معينه, و بيبقى مستحب و اللى بيصوموا بياخد ثواب, بس مش فرض على المسلم و اللى مش بيصومه مش بياخد ذنوب. صيام التطوع بيبقى زى:

 صيام ست ايام من شهر شوال
 صيام يوم الاتنينن و الخميس كل اسبوع
 صيام يوم عرفه و اول عشر ايام فى شهر ذى الحجه (ايام الحج, الصيام ده مش للحجاج)
 صيام تلات ايام من كل شهر
 صيام النص الاول من شهر شعبان
 صيام يوم عاشورا اليوم العاشر من شهر محرم

لينكات برانيه 
 صيام يوم عرفه . موقع اسلام اون لاين
 فضل صيام الست من شوال . موقع اسلام اون لاين
 صيام شهر شعبان و حِكمه و فوائده . موقع اسلام اون لاين

صيام
صيام
عايز حقى

عايز حقى هوه فيلم مصرى اتعمل سنة 2003 بطولة هانى رمزى و هند صبرى و وحيد سيف وانعام سالوسه و حنان الطويل ، و ظهر فى الفيلم الممثل الكبير عبدالمنعم مدبولى فى دور صغير.

تمثيل 
 هانى رمزى: صابر الطيب
 هند صبرى: وفاء خطيبة و بعدين مرات صابر الطيب
 لطفى لبيب: ابو وفاء
 انعام سالوسه: ام صابر الطيب 
 عصام كاريكا: ابو الشوق كاديلاك
 حجاج عبد العظيم: محامى
 عبد الله مشرف :المعلم فلفل صاحب القهوه
 يوسف عسال:مدير فندق
 وحيد سيف: ريس الوزرا 
 على الباجورى:قاضى
 سميره الهوارى : مندوبة شركة اعلانات
 حسن الديب : وكيل شهر العقارى
 عبد المنعم مدبولى:ابو حسن الصياد

لينك
السينما.كوم
https://elcinema.com/work/1000626/

مصادر
السينما.كوم
https://elcinema.com/work/1000626/

عايز
عباس الابيض فى اليوم الاسود

عباس الابيض فى اليوم الاسود مسلسل مصري من تأليف يوسف معاطى و من اخراج نادر جلال انتاج سنة 2004.

بطولة 
 يحيى الفخراني (عباس الدميري، لطفي الجنايني)

ضيوف الحلقات

بالإشتراك مع

شارك فى التمثيل: عبد الجواد متولي - جميل عزيز - محمد توفيق - جمال يوسف - حمدى السلكاوي - محمود جليفون - عبدالفتاح ابراهيم - حسن شبل - جمال فرج - معتز الشرقاوي - فريد النقراشي - سامية كاشير - عادل سمير - سمير العربي - محمود الحفناوى - مصطفى عكاشة - صلاح الحسيني - مهدى عباس - جمال حجاج - نائل علي

مصادر 
صفحة الفيلم على موقع السينما

مسلسلات مصرية
عبد الله القصيمى

عبد الله بن على القصيمى (1907 -1996) كان مفكر سعودي
 بيُعتبر من أكتر المفكرين العرب اللى بيثيروا الجدل عشان اتحوّل م الدفاع عن الوهابية والاصولية السلفية ل الإلحاد، كمان بسبب مؤلفاته اللى هاجمت الوجود العربي، وبتنقضه من اساسه، و من اشهرهم العرب ظاهرة صوتية, الكون يحاكم الإله و العالم ليس عقلا كتابه "أيها العار إن المجد لك " هو أكتر اعماله اللى ركزت على المسائل السياسية.
 الوهابيين ردوا عليه بشده خصوصا مع اول كتاب انتقدهم فيه (هذه هى الاغلال ) وكتبوا ( الرد علي صاحب الاغلال ) , اللى كان اول تحول له من نقد الازهر الي نقد السلفيه نفسها .
 بعد ما عاش فى لبنان انطر منها بنفوذ سعودي وسافر لمصر .
 اتقال انه تاب قبل وفاته لكن اقرب اصحابه انكر الواقعه دي ,

اسلوبه 
 اسلوبة بيميل الي النثر , اللى بيطرح بيه اسئله اكتر ما بيطرح اجوبة بطريقة شبه فلسفية عن الله وعن العروبة وعن الدين , طريقتو الثورية قلبت عليه كتير من المتاعب والنفي خارج البلاد .

من مؤلفاته 
 أيها العقل من رآك
 فرعون يكتب سفر الخروج
 العرب ظاهرة صوتية
 الكون يحاكم الإله
 العالم ليس عقلا
 أيها العار إن المجد لك
 كبرياء التاريخ فى مأزق
 الانسان يعصي.. لهذا يصنع الحضارات
 يكذبون لكي يروا الاله جميلا
 هذه هى الاغلال
 هذا الكون ما ضميره
 لثلا يعود هارون الرشيد
 بين الاصولية والانشقاق
 عاشق لعار التاريخ

من اقواله 
 قال عبد الله القصيمى : إن العرب ظاهرة صوتية، مجرّد أصوات لأغنية او لنشيد او قصيدة مش اكثر، او أن العرب ظاهرة سوطية يضربو بيها نفسهم، ويجلدوها ويعذبوها لعجزهم عن عمل أكتر من الصوت والسوط (الكرباج).
 "أتمنى بل وأطالب أن يكون فوق كل منبر عربي وعلى غلاف كل كتاب عربي وعلى الصفحة الأولى من كل صحيفة عربية وعلى كل قلم وفم عربي، هذا الهتاف أوالا نشاد او التمجيد:

أيها الكذب البليد, أيها النفاق الفضاح المفضوح, أيها الغباء الجاهل, أيها الجهل الغبي، أيها الصهيل العقيم البذيء، أيها السقوط أيها العار الفكري والنفسي والأخلاقي والفني والتعبيري...إن كل المجد والسلطة لك..."(القصيمي 1977،5).

مصادر 

مواليد 1907
وفيات 1996
كتاب سعوديين
ملحدين سعوديين
لادينيين
مرضى السرطان
علا غانم

علا غانم ممثلة مصرية من اسكندرية اتولدت يوم 26 نوفمبر 1971 وكانت طالبة فى مدرسة فيكتوريا كوليدج وودخلت كلية الفنون الجميلة ودرست تصوير ولما خلصت سابت اسكندرية واهلها وراحت القاهرة لوحدها عشان تخش معهد الفنون المسرحية فى القاهرة

علا غانم مثيرة للجدل بالنسبه للمتطرفين سواء عشان لبسها او الكلام اللى بتقوله زي اللى قالته عن الراجل المصري "مصر مفيهاش راجل يملى عيني" او لما قالت لبس المايوه مش عيب او طلاقها مرتين.

مواليد 1971
ممثلات مصريات
ممثلات اغراء
اسكندرانيه
مصريين ضد ثورة 25 يناير
عمرو سلامه

عمرو سلامة مخرج مصرى اتولد يوم 22 نوفمبر 1982 فى الرياض عاصمة المملكه العربيه السعوديه . درس تجارة ومدرسش سينما، وابتدا يشتغل ف الافلام عن طريق الافلام القصيرة زي فيلم الاعلان وفيلم عذاب نفسي وفيلم وثائقي عن الايدز واعلانات عن افلام. وكان بيظهر ف ادوار ف الافلام اللى بيعملها واول ظهور ليه كممثل كان فيلم السلم والتعبان وكان عامل دور اخو احمد حلمي الصغير.

اول فيلم روائي طويل عمله كان فيلم زي النهاردة اللى اتعرض ف اخر سنة 2008 وشارك ف مهرجان الشرق الاوسط للسينما واترشح لجايزة احسن فيلم. الفيلم هو اللى كتب السيناريو بتاعه وعمل مونتاج الفيلم وهو بردو اللى عمل الاعلان واخرج كليب الفيلم تسمحيلي. وقال انه اتعرض لصعوبات عشان يعمله لان النقابة محددة شرط ان المخرج اللى مخدش دراسة اكاديمية لازم يدفع للنقابة 150 الف جنية وهو مكنش معاه المبلغ دة فباع عربيته واخد فلوس من اهله والمنتج ساعده على اساس انه يسدد المبلغ من الافلام اللى جيّة يعني هيشتغل ببلاش فيلمين ورا بعض .

اعماله 

 الاعلان (فيلم قصير)
 الشهادة (فيلم قصير)
 عذاب نفسي (فيلم قصير)
 ساعة زمن (فيلم قصير)
 فيلم وثائقي عن الايدز
 اعلان فيلم "كشف حساب"
 كليب اغنية فيلم "كشف حساب"
 اعلان فيلم "ورقة شفرة"
 كليب اغنية فيلم "ورقة شفرة"
 فيلم "زي النهارده" وفيلم الشيخ جاكسون
 مسلسل "طايع"
واخرج اعلانات وكذا كليب لفرقة "وسط البلد".

 فيلم لامؤاخذة
كتاب رسائل ترد للمرسل
كتاب شاب كشك (ورحله البحث عن الجادون)

وصلات برانيه 
 الموقع الرسمي لعمرو سلامة 
 الصفحة الرسمية لفيلم لمؤاخذة

مواليد 1982
مخرجين مصريين
غاده عادل

غاده عادل ممثله مصريه اتولدت فى ليبيا فى (25 ديسمبر 1974).  اتجوزت سنة 1997 من مجدى الهوارى المنتج و المخرج المصرى، و عندها خمس ولاد منه و انفصلو سنة 2018 . لبست الحجاب بعد موت علاء ولى الدين عشان كانت متاثره بموته زى ما قالت، وبعد شوية قلعته. ابوها عادل ابراهيم، و امها من عيلة البارودى، و خالتها هيه الفنانه شمس البارودى.

لستة افلامها 

صعيدى فى الجامعه الامريكيه . 1998

عبود على الحدود . 1999

بليه و دماغه العاليه . 2000

55 اسعاف . 2001

الباشا تلميذ . 2004

ملاكى اسكندريه . 2005

عيال حبيبه . 2005

حماده يلعب . 2005

جعلتنى مجرما . 2006

فى شقه مصر الجديده . 2007

خليج نعمه . 2007

كلاشنكوف . 2007

ابن القنصل . 2010

الوتر  . 2010

اهواك  . 2015

نادى الرجال السرى . 2019

كازابلانكا . 2019

العفريت . 2019

الخطه العايمه . 2020

مرعى البريمو . 2023

البطه الصفرا . 2023

مصادر
 السينما.كوم
https://elcinema.com/person/1023481/

مواليد 1974
ممثلات مصريات
غسيل

الغسيل (غسيل الملابس) فى الاول كان فى تيارات النهر لازالة التراب و المواد اللى ممكن تسبب البقع والروايح.
فرانكيا

فرانكيا او الامبراطوريه الفرانكيه هى المنطقه اللي سكنها و حكمها الفرنك ( الفرنج ) من القرن التالت للقرن العاشر . و هيا نفسها الامبراطورية الفرانكيه , او مملكة الفرانك , او ارض الفرانك.

الممالك الفرعية الفرنكية بمرور الوقت كانت كتيره ,لكن كلمة فرنكيا مع مرور الايام ارتبطت بمملكة فرعية واحدة و هى مملكة أوستراسيا ، تتركز على نهر الراين, و احيانا كلمة فرنكيا تشمل مملكة نيوستريا شمال لوار وغرب السين ، لكن بمرور الوقت إنحصرت تسمية فرنكيا فى منطقة حوض السين حوالين باريس ، و الايام دى منطقة حوض السين حول باريس اسمها إیل-دو-فرانس - Île-de-France و هو الاسم اللى جه منه اسم مملكة فرنسا كلها.

كان نظام حكم الامبراطورية يعتمد على تقسيم المملكة لممالك فرعيه ، اكبر عملية توسيع الامبراطورية الفرنكية تحت حكم كارل مارتل و ابنه بيبين الاوصيير و ابنه شارلمان بين الاب والابن والحفيد كان فيه حملات مستمرة علشان توسيع الامبراطورية و اكبر اتساع كان فى اوائل القرن التاسع

التاريخ

اصول فرانكيا 
اول تسمية فرنكيا فى اللاتينى متسجله من اوائل القرن التالت . فى الوقت ده وصفت منطقة شمال وشرق نهر الراين ، تقريبا فى المثلث بين أوتريخت ، بيليفيلد ، و بون. و دى كانت اراضى القبايل الفرنكيه الساليان و السيكامبرى و التشاماڤى و التشاتوارى و البروكتيرى و اليوسيبيتس و الأمبسيڤارى. شويه من القبايل الفرنكيه دى زى الساليان و السيكامبرى كان ليهم أراضى فى الامبراطورية الرومانية , و كانت بتدى قوات عسكريه للقوات الرومانية على الحدود.

فى 357 دخل ملك الساليان الامبراطورية الرومانية واستولى على أراضى هناك بصفة دايمة منحهاله بمعاهدة جوليان المرتد اللى اضطر التشاماڤى يرجعو ل هامالاند, لكن منح قبيلة الساليان الفرنكية صفة الحليفة (foederati) فى توكساندريا حسب ما قال أميانوس مارسيلينوس.

زى مااراضى القبايل الفرنكيه اتوسعت معنى "فرنكيا" وسع معها. رغم إن كتير من ملوك الفرنك اللى كانو عايشين على الاراضي الرومانية زى باوتو و اربوجاستيس كانو فى صف الرومان ، ملوك غيرهم من الفرنك زى مالوباودس كانو نشيطين على الاراضى الرومانية لأسباب تانيه.بعد سقوط اربوجاستيس
نجح ابنه ارجيوس فى بداية وضع حكم وراثى فى تراير .بعد سقوط نظام مغتصب الحكم قسطنطين التالت بعض الفرانكس اىًد مغتصب الحكم يوڤينوس (411). رغم يوڤينوس إتقتل 413 , ماقدرتش الامبراطورية الرومانية تدير اراضيها فى فرنكيا او تعتبرها جوه حدودها.

ملك الفرنك ثيودومير أعدمه الرومان بحد السيف ,لكن بدون فايده.

الميروڤينجيين 
الميروڤينجيين كانو عيله من قبائل السليان من الفرنكيين. الميروڤينجيين هى اول سلالة حكمت الفرنكيين لحد كبير فى منطقة فرنسا دلوقتى. من نص القرن الخامس لنص القرن التامن.ف السنين الاخرانييه من حكم الميروڤينجيين سلالة الميروفنجيين كانو مجرد حكام صوريين,كارل مارتل اختار إنه مياخدش لقب ملك , و انتها حكم الميروڤينجيين فى انقلاب القصر سنة 751 لما بيبين الاوصيير ابن كارل مارتل شال شيلدريك التالت من الحكم. حكم الميروڤينجيين انتها رسمى فى شهر مارس سنة 752 لما خلع البابا زخارى رسميا شيلدريك التالت اخر ملوك الميروڤينجيين  و البابا اسطفانوس التانى أكد تانى و توج بيبين الاوصيير مكان شيلدريك سنة 754م . بيبين الاوصيير اختار إنه مياخدش لقب امبراطور, حكم شارلمان إبتدا سنة 768 بعد موت ابوه بيبين القصير. شارلمان اختار إنه ياخد لقب امبراطور ,لكن كل واحد منهم كان الحاكم المطلق لكل اوروبا الغربيه. مصطلح ميروڤينجيين جاى من لاتينى العصور الوسطى Merovingi او Merohingi ("ولاد ميروڤيوس ") و هو تغيير لاسمهم فى الفرانكونى الغربى القديم بشكل من الأشكال ،

مصادر 

فرنكيا
تاريخ فرنسا
تاريخ اوروبا
فرانكس
فهد

الفهد ( leopard;  Panthera pardus) هو حيوان كبير بياكل لحوم

تصنيف 
الفهد من فصيلة السنوريات و هو عضو ف عيلة القطط.
الفهد حيوان مفترس و هو قط من بين الاربع قطط الكبيره (النمر - الاسد - الفهد - التشيتا).

مصادر 

ثدييات
فيسبوك

الفيسبوك او الفيس بوك ( facebook; face+book) هوا سايت اجتماعى و أى حد يقدر يشترك فيه عشان يضيف اصحابهُ و قرايبهُ عليه و يتواصل معاهم, و يشترك فى الجروپات السياسيه و حقوق انسان و دينيه و ثقافيه و جروپات تانيه بـ كل الاهتمامات.

تاريخ 
الموقع ده أمريكانى و عملهُ شاب جامعى اسمه مارك زوكربيرج سنة 2004, عشان يساعد الطلبه الجامعيين على انهم يتواصلو مع بعض بـ سهوله. بعد كده الموقع اتشهر جداً, لحد ما بقى عالمي. موقع الفيس بوك موجود بـكل اللغات تقريبا .

الاثار الاجتماعية للفيس بوك 

 هروب من الواقع 
 احساس الانسان بالوحدة والقفلان على النفس
 يقدر يتواصل مع الغرب
 معرفه بعض الاخبار والاصدقاء
 نشر وانشاء صفحات
 المشاركات واللايك

شوف كمان

لينكات برانيه

مصادر 

سايتات انترنيت
قاسم امين

قاسم امين () ( 1 ديسمبر 1863 - 23 ابريل 1908) كان من مؤسسين الحركة الوطنيه المصريه و جامعة القاهرة , اشتهر بانه زعيم الحركة النسائية فى مصر
فيه اختلاف على جنسية والده يعني فيه ناس بيقولوا كۏردي و ناس تانيه بتقول انه عثماني بس امه مصريه
اتولد فى صعيد مصر بالتحديد فى طُرة. اخد ليسانس الحقوق سنة 1881 اشتغل شوية محامي بعد كدة راح فرنسا ودرس القانون فى جامعة مونبلييه.
ولما رجع كان متاثر بمجتمع فرنسا وحرية التفكير هناك وشاف ان فيه عادات فى مصر مش اساسها الاسلام وكان من مؤيدين محمد عبده. وكان بيكتب فى جرنان المؤيد عن المجتمع المصري ومشاكله.
بعد مارجع قاسم امين من فرنسا الف كتاب اسمه المصريون رد فيه علي تهم الدوق داركور للمصريين بالتخلف فى العادات الاجتماعيه اللى بتفرق بين الراجل والست، و الغريب انه فى الكتاب ده دافع عن الحجاب، وفصل الراجل عن الست، وحاول تبرير عادات المجتمع الشرقي التقليديه.
لكنه بعد اقامته فى مصر بفتره حضر صالون ثقافي لاميره اسمها نازلي فاضل، كان بيحضره مثقفيين و مفكريين فى المجتمع المصري ساعتها، والظاهر انه تآثر بشخصيه نازلي فاضل لانها كانت امرآه متعلمه و مثقفه بس ملتزمه بالدين والاخلاق فى نفس الوقت. و من ساعتها غير اراءه وكتب فى مواضيع تحرير و تعليم المرآه، وشاف ان فيه عادات فى مصر مش اساسها الاسلام.

كان من مؤيدين للشيخ محمد عبده و كان بيكتب فى جرنان المؤيد عن المجتمع المصري ومشاكله

اهتمامه بنهضة الست المصريه 
اهتمام قاسم امين بوضع الستات فى مصر كان عشان هو شايف ان الست هى اساس المجتمع وتطويرها هو تطوير المجتمع فاهتم بتحرير المرأة وقصاد دة كان عليه هجوم عنيف جدا والدنيا اتقلبت عليه واتهموه انه بيدعو للانحلال نتيجة عيشته برّة وعمل كتاب اسمه تحرير المرأة اتكلم فيه عن الحجاب والطلاق والجواز باكتر من واحدة وقال ان الست لازم تخرج للمجتمع ويكون ليها الحق فى التعليم
وكان بيهتم بالاسلوب عن المظهر يعني كان بيقول مش مهم الست تبقى محجبة لكن المهم تصرفاتها وطريقة مشيتها.
بعد كتابه الاول تحرير المرآه اتعرض قاسم امين لهجوم عنيف من الصحافه والرآي العام، ولكنه ماتراجعشي عن اراءه و بعدها سنة واحده نشر كتابه التاني المرآه الجديده، اللى اصر فيه علي منهج تحديث وضع المرآه و نظره المجتمع ليها
 
دة غير انه عمل كتاب تاني اسمه "اسباب ونتايج وأخلاق ومواعظ" عن المجتمع المصري بردو
وكمان كان بيدعو لتحرير العربي من التكلف والسجع وعلامات الاعراب لكن محدش سمعله والحكاية نامت
قاسم امين كان وكيل للنائب العمومي لمحكمة مصر المختلطة وبعدها بقى مستشار فى محكمة الاستئناف

وفاته 
قاسم امين مات 23 ابريل سنة 1908 , رثاه عدد من الشعرا الكبار زى حافظ ابراهيم و خليل مطران

مواليد 1863
وفيات 1908
قانونيين مصريين
محامين مصريين
كتاب مصريين
ناشطين مصريين
نسويين مصريين
وطنيين مصريين
ليبراليين مصريين
مصريين عراقيين
مصريين اتراك
تنويريين
مفكرين
مفكرين مصريين
متعلمين فى جامعة القاهره
قبرص

قبرص (يوناني: Κύπρος |Kýpros|; توركي: Kıbrıs) : هيا دولة مكونة من جزيرة واحدة فى شرق البحر الابيض المتوسط بجانب الشام ، اسمها الرسمي جمهورية قبرص .

قبرص هى تالت اكبر جزيرة فى البحر الابيض المتوسط و من اشهر المناطق فى العالم اللى يزورها السياح (حوالي 2.4 سايح فى السنة)وقد استقلت عن بريطانيا سنة 1960 واصبحت عضو فى الاتحاد الاوروبي فى 1 مايو 2004.

التقسيم 

في سنة 1974 و بسبب التوتر و العنف بين القبارصة اليونانيين و القبارصة الاتراك حاول القبارصة اليونانيين القيام بانقلاب وضم الجزيرة لليونان ، ردت تركيا بغزو الجزيرة و احتلت الثلث الشمالي منها و اعلنتها جمهورية مستقلة لكن لم يعترف بدى الجمهورية اللا تركيا وتجري الايام دى مباحثات لإعادة توحيد الجزيرة خصوصا بعد انضمام الجزء اليوناني منها للاتحاد الاوروبي.

معلومات 

عاصمة قبرص هى نيكوسيا واللغة الرسمية هى اليونانية و التركية
مساحة قبرص 9,251 كم و عدد سكانها 788,457 انسان.

شوف كمان 
 قبرص الشماليه
 قبرص

لينكات برانيه

مصادر 

 
قبرص
جزر
دول مسيحيه
دول اعضاء فى الاتحاد الاوروبى
قمل

القمل ( أملة;  lice,  louse) ووالمصرين بيسموها "بيِّبة"، حشرة صغيرة ملهاش جناح لونها رمادي وعندها 6 رجول حجمها ما بين نص مللي لتمانية مللي وفيه منها 300 نوع. الأمل يعيش طوال حياته على العائل ويتغذى على فضلات الجلد والافرازات الدهنية والدم. فيه 3 انواع بتهاجم الانسان: أمل الراس،أمل الجسم واللي بيبقى موجود فى الهدوم وقمل العانة ( pubic lice).

قمل
كاترين التانيه ملكة روسيا

كاترين التانيه ملكة روسيا ( 2 مايو /21 ابريل) 1729 -- (17 نوفمبر/ 6 نوفمبر) 1796 امبراطورة روسيا لمدة 34 عاما ، من 28 يونيه سنة 1762 لحد وفاتها. اتعرفت كمان باسم كاترين العظمى ,قيصرة روسيا .

مصادر 

مواليد 1729
وفيات 1796
كاترين التانية ملكة روسيا
ملكات
ستات حكموا بلاد
بروتستانت اصبحوا ارثوذكس
كارل اورف

<div style="direction:rtl; ">
كارل اورف (10 يوليه ، 1895 -- 29 مارس ، 1982) كان مؤلف موسيقى المانى، من اشهر اعماله كارمينا بورانا (1937)

موسيقيين المان
مواليد 1895
وفيات 1982
كارمينا بورانا

كارمينا بورانا  مجموعة مخطوطات باللاتينى القديم اتخطت فى العصور الوسطى سنة 1280 و اتلاقت سنة 1803 فى دير بينيديكتبويرن فى ولاية بافاريا الخطوطات دى موجوده دلوقتى فى مكتبة الدوله فى ميونيخ فى المانيا. نصوص المخطوطات عددها 119 مخطوطه مكتوب فيها قصايد بتتكلم عن الخمره و الستات و الحب.

كارمينا بورانا او اغاني بويرن ( أغانى بيت صغير - دير بينيديكتبويرن) , بيتقال ان ترجمة "كارمينا بورانا" بالعربى هى "الترانيم العلمانيه" ، و هى كلها تقريبا نصوص مكتوبه بكلمات دارجه ، لاتينى والمانى او بالفرنساوى. و اللى كتبوها كانو طلبه و رجال دين من 1230 ، لما كانت اللغات اللاتينى و الفرنساوى مستعملين فى كل نواحى ايطاليا وأوروبا الغربيه عن طريق علما السفر و الجامعات و رجال الدين.

لينكات ليها ارتباط 

كارمينا بورانا ترجمة:موريس جلال ,القسم الاول من الكانتاتا

مراجع 

شعر المانى
كارمينا بورانا(اورف)

كارمينا بورانا أنشودة اوبرا موسيقية خلابة الفها كارل اورف بين 1935 و 1936 و تستند ل24 من القصايداسمها كارمينا بورانا من القرون الوسطى القرن الحداشر و القرن الاتناشر و اوائل القرن التلاتاشر. تحكى النصوص باللغة اللاتينية القديمة عن الخمرة و الستات و الحب جمع كارل اورف كارمينا بورانا. اسم كارمينا بورانا اللاتينى الكامل هو كارمينا بورانا : "اغاني : العلمانية لأغاني المطربين والجوقات سونغ ليكون جنبا الى جنب مع ادوات السحر والصور". كارمينا بورانا هى جزء من ، الموسيقية الثلاثية. احسن حركة معروفة هى القطعة الأولى (يا آلهة القدر) و تتكرر فى النهاية ., آه يا آلهة القدر, متغيرة أنت كوجه القمر, دورة أزلية من التألق و الشحوب .

الاوبرا 

اوبرا كارمينا بورانا بتجسد صراعات البشر, الخير والشر, والملايكة والشياطين, والحب والكراهية, والولادة والموت, والسعادة والألم, والحرب والسلام.,

لينكات ليها علاقة 

كارمينا بورانا ترجمة:موريس جلال ,القسم الاول من الكانتاتا

مصادر 

كارمينا بورانا
كاموس

كاموس ( 1573 - 1570 ق.م ) ، ملك مصر و هو اخر ملوك الاسرة السابعة عشر التى كانت مدينة طيبة عاصمتهم.الملك كاموس هو ابن الفرعون سيقنن-رع اللى استشهد و هو يحارب الهكسوس ، كاموس استكمل مشوار والده و طارد الهكسوسلأن وصل مشارف عاصمتهم اواريس فى الدلتا لكنه استشهد قبل ما يقضى عليهم بالكامل و خلفه اخوه احمس الاول مؤسس العيله الثامنة عشر و المملكة الحديثة اللى أكمل الحرب و طرد الهكسوس من مصر. كاموس ترك قصة كفاحه على وثيقتين ، إحداهما معروفة باسم لوح كرنافون و التانيه لوحه حجرية عثر عليها فى الكرنك سنة 1954.

كاموس
فراعنة الاسره السبعتاشر
كايلى مينوج

كايلى مينوج فنانه استراليه اتولدت فى 28 مايو 1968 ابتدت شهرتها فى أواخر تمانينات القرن العشرين من خلال دورها فى المسلسل التلفزيونى الاوسترالى الجيران 1987 قبل ما ابتدت مسيرتها كمغنيه سنة 1987. اول اغنيه ليها لوكوموشان (تنقل) قضت سبع أسابيع رقم واحد فى استراليا

شهرتها 
كايلى مينوج اشتهرت فى اوستراليا و فى اسيا ، واوروبا وبقت واحده من رموز الجنس و من اكتر المشاهير فى جيلها . فى بلدها استراليا ، بعد ما رفضها بعض النقاد فى اول حياتها المهنيه ، كان ليها كتير من الانجازات المشهوده فى استراليا . كايلى مينوج اصدرت البومها العاشر ، فى 27 نوفمبر 2007 ، و اخدت على وسام او بى اى "وسام الامبراطورية البريطانية" الموسيقى من ملكة المملكه المتحده فى 2007 للخدمات المقدمة لمساهمتها فى مجالات الموسيقى.

حياتها الخاصه 
احتفلت كايلى مينوج بعيد ميلادها الاربعين فى 2008.

لينكات برانيه 
 *

مصادر 

كايلى مينوج
كايلى مينوج
كتاب اغانى
فنانين تسجيلات كابيتول
كرواتيا

كرواتيا (جمهورية كرواتيا) هيا دولة فى شرق اوروبا تطل على البحر المتوسط (البحر الادرياتيكى) و عاصمتها هى زاجريب (زغرب).

كرواتيا عضو فى الاتحاد الاوروبى من سنة 2013 و اللغة الرسمية لكرواتيا هى الكرواتى اللى من مجموعة اللغات السلافية وعملتها الرسمية هى الـ (كونا).

تاريخ 
كرواتيا كانت ضمن الاتحاد اليوجوسلافى من سنة 1918 و لحد ما استقلت عنها فى 25 يونيه 1991.

جغرافيا 
مساحة كرواتيا 56,594 كم مربع و فيها عشرين مقاطعه و ليها حدود مع سلوفينيا و المجر و صيربيا و البوسنة و الهرسك و مونتي نيجرو.

سكان 
سكانها كرواتيا كانو 4,290,612 حسب تعداد 2011.

مصادر 

 
كرواتيا
دول مسيحيه
كريم عبد العزيز

كريم محمد عبد العزيز ممثل مصرى.

حياته 
اتولد فى 17 اغسطس 1975, فى الجيزه,و هوا ابن المخرج محمد عبد العزيز و عمه هوا المخرج عمر عبد العزيز, كريم عبد العزيز ليه اخت اسمها ياسمين و اتجوز سنة 2002 من صحفيه اسمها سماح بس اتطلقو فى اخر السنه, اتجوز مره تانيه فى سنة 2005 من هايدى سرور و هيا بنت هانى سرور و رزق ببنت اسمها ملك سنة 2006.

حياته الفنيه 
ظهر فى اول عمل سينمائى ليه و هو عيل فى فيلم البعض يذهب للماذون مرتين (1978) من اخراج ابوه. اتعرف بدور الشاب الغنى الوسيم, بس كسر النمط ده بشخصيات متنوعه, زى فى افلام كتيره اشهرها: اضحك الصوره تطلع حلوه (1998), و عبود على الحدود (1999), و الباشا تلميذ (2004), و ابو على (2005), و واحد من الناس (2006), و خارج على القانون (2007), و ولاد العم (2009), و الفيل الازرق (2014), كان فيلمه الفيل الازرق 2 (2019) هوا اول فيلم ليه يتصدر بيه الايرادات.

اول ظهور ليه كان فى فيلم انتبهوا ايها الساده سنة 1978 و كان طفل صغير و قال جمله واحدهو و بعدها ظهر فى فيلم المشبوه مع عادل امام و سعاد حسنى سنة 1981 و قام بدور ابن عادل امام, بردو ظهر فى سهره دراميه مع بوسى, دخل معهد السينما و اشتغل مساعد مخرج فى فيلم ”بخيت وعديله (1)“.

لستة الافلام اللى عملها 
 منزل العائله المسمومه (1986)
 انتبهوا ايها الساده (1978)
 البعض يذهب للماذون مرتين (1978)
 المشبوه (1981)
 اضحك الصوره تطلع حلوه (1998)
 الفيل الاخضر
 جنون الحياه (2000)
 ليه خلتنى احبك (2000)
 حراميه فى كى جى تو (2002)
 حراميه فى تيلاند (2003)
 الباشا تلميذ (2004)
 ابو على (2005)
 واحد من الناس (2006)
 فى محطه مصر (2006)
 خارج عن القانون (2008)
 اولاد العم (2010)
 فاصل و نعود (2011)
 الفيل الازرق (2014)
 نادى الرجال السرى (2018)
 الفيل الازرق 2 (2019)

المسلسلات 

امراه من زمن الحب (1998)
الهروب (2012) , وش تانى (2015) / الزيبق (2018)

لينكات برانيه

مصادر 

 

مواليد 1975
ممثلين مصريين
كريم عبد العزيز
مالطى

اللغه المالطى هى اللغه الاصليه بتاعة مالطا, و هى كمان واحده من اللغات الرسميه فى الاتحاد الاوروبى. اللغه المالطى قريبه من انواع العربى اللى كانت موجوده زمان فى سيسيليا و تونس و شمال افريقيا. نوع اللغه اللى فى تونس هو اقرب نوع للمالطى. المالطى هو اللغه الساميه الوحيده اللى بتتكتب بحروف لاتينى.

تصنيف 
اللغه المالطى هى لغه ساميه جايه من العربى السيسيلى, اللى فى تاريخ مالطا كان متأثر باللغه السيسيلى, و الطليانى, و متأثر اقل بالفرنساوى, و من قريب بالانجليزى. دلوقتى, الڤوكابولارى الاساسى (مع اللى اكتر حاجه بيستعمل و الكلام اللى ليه دلاله (انجليزى: function words)) سامى, و مع عدد كبير من كلام سلف. بسبب التأثير السيسيلى على العربى السيسيلى, المالطى عنده خصايص اتصال بلغات كتير و عادة بيتوصف بإنه لغه ليها عدد كلام سلف كتير.

على مر التاريخ, اللغه المالطى كانت بتتصنف بكزا طريقه, فيه شويه بيقوله ان اللغه الپونيك (Punic) كانت الاساس بتاع اللغه, بدل العربى السيسيلى,
فى نفس الوقت فيه تانيين بيعتقدو انها لغه بربرى, و تحت حكم ايطاليا الفاشيّه, كانت بتعتبر لهجه من لهجات اللغه الطليانى.

مفردات/ڤوكابولارى 
المفردات المالطى متأثره تاريخى بـ نسبة 52% من الإيطالى و السيسيلى, 32% من العربى السيسيلى (العربى-الصَقلّى), 6% من الانجليزى, و الباقى من الفرنساوى.

 زاميت2000 قال ان 40% من جزور كلام العربى القرآنى/الكلاسيكى موجوده فى المالطى, و النسبه دى اقل من اللى فى العربى المغربى و اللبنانى.

 التحليل بتاع الإتيمولوجيا بتاع الـ 41,000 كلمه اللى فى قاموس أكيلينا, بيقول ان 32% من مفردات المالطى هى من اصل عربى.

 و فيه مكان تانى بيقول ان 40% من مفردات المالطى هى من اصل عربى.

سايت الBBC بيقول الكلام اللى متاخد زى ما هو من الانجليزى هو 20% بس فيه مصادر تانية بتقول انهم 6% بس (علشان فيه كلام لسه مادخلش قاموس اللغه المالطى, و لإن الناس فى مالطا بيتكلمو انجليزى كويس).

القواعد 
قواعد المالطى فى الاساس متاخده من العربى السيسيلى, بس فى نفس الوقت طريقت الجمع بتاعة اللغات الرومانسى و الانجليزى بيبقو موجودين فى الكلام اللى متاخد منه.

الاعتراف باللغه المالطى 
سنة 1936, الحكومه المالطيه اعترفت باللغه المالطى و بقت هى و الانجليزى لغات رسميه فى مالطا. بس قبل ما يحصل كده بسنه, كان الطليانى هو اللغه الرسميه. النهارده فيه بتاع 330,000 شخص بيتكلم مالطى. و فيه كمان عدد مش قليل بيتكلم مالطى فى اوستراليا و امريكا و كندا.

الالف-به المالطى 
الالف-به المالطى هى الالف-به اللى بيستعملوها عشان يكتبو المالطى, و الالف-به دى لاتينى و فيها شوية حروف مميزه:
 Aa Bb Ċċ Dd Ee Ff Ġġ Gg Għgħ Hh Ħħ Ii Ieie Jj Kk

 Ll Mm Nn Oo Pp Qq Rr Ss Tt Uu Vv Ww Xx Zz Żż

مصادر

لينكات برانيه 
 الويكيبيديا المالطى

مالطى
مالطي
كلم ماما

كلم ماما هوه فيلم مصرى اتعمل سنه 2003 بطول عبلة كامل ومنة شلبى ومى عز الدين ومها احمد ودنيا عبد الله وحسن حسنى واحمد زاهر وعمل الموسيقى التصويرية بتاعة الفيلم خالد حماد واللى عمل بردو اغنية الفيلم احنا شباب الجامعة

كلم ماما
كوردوبا

كوردوبا هيا مدينه فى منطقة اندلسيا فى جنوب اسبانيا. كوردوبا هيا عاصمة مقاطعة كوردوبا و مبنيه على ضفاف نهر جوادالكيڨير .

الجغرافيا 
موقع كوردوبا على ضفاف نهر جوادالكيڨير سهل وصول الموارد التعدينيه من السييرا (الفحم الحجرى والرصاص والزنك) لتلبية احتياجات السكان.
المدينة مبنيه فى منخفض من وادى نهر جوادالكيڨير. فى الشمال جبل سييرا مورينا اللى بيحدد الحدود البلدية للمنطقة.

تاريخ 

اقدم دليل على وجود لانسان فى منطقة كوردوبا هيا بقايا انسان الكهوف ، اللى بيرجع تاريخها لحوالى 32000 قبل الميلاد.
كانت كوردوبا هى عاصمة المقاطعه الرومانيه بيتيكا و عاش فيها فلاسفه زى لوتشيوس سينيكا الاصغر و، خطباء زى سينيكا و شعراء كبار عبرو عن نفسهم فى قصور كوردوبا. واخدت المدينه مكانة مهمه فى مقاطعة هسبانيا من الامبراطوريه البيزنطيه و فى فترة الجوث الغربيين. كوردوبا كانت عاصمة هيسبانيا التيريور وقت الجمهورية الرومانية. كوردوبا لما كانت تحت الحكم الاسلامى كانت عاصمة معظم شبه الجزيرة الايبيرية و فى القرن الحداشر كانت اكبر مدينة فى اوروبا الغربية ، و ممكن فى العالم حسب عدد السكان. و المركز الفكري لأوروبا

كوردوبا بقت عاصمه مرة تانيه ايام الاماره المستقلة والخلافة الامويه سنة 716م لما اتقتل عبد العزيز بن موسى فى سيڨييا و ولى الأندلس من بعده أيوب بن حبيب اللخمى، اللى نقل العاصمه لكوردوبا و كان عدد سكانها ما بين 250000 و 500000 نسمة. فى القرن العاشر ، كانت كوردوبا واحده من اكبر المدن فى العالم ،

ثقافه 
كوردوبا مركز ثقافى و سياسى و اقتصادى كبير .منظمة اليونسكو اعلنت كوردوبا واحده من مواقع التراث العالمى فى شهر ديسمبر سنة 1984 .

سكان 
عدد سكان كوردوبا سنة 2011 كان 330,033 .

معالم 
كاتدرائية لا ميثكيتا اتأسست سنة 601 فى كوردوبا.

شوف كمان 
 سيڤييا

مصادر 

 
كوردوبا
كوروف

كوروف هى قرية فى جنوب شرق بولاندا، على نهر كوركييفا. هى مركز بلديه ضمن ولاية لوبلين، وعدد سكانها حوالي الـ2800 نسمة.

كوروف كانت مدينه بناء على قانون ماغديبورغ بين سنة 1431 و سنة 1442، . وكمدينه خدمت كمركز لتجارة المواد الغذائيه للمنطقه المحيطه. وكان فيها مصانع لصناعة الفرو والجلود.

فى القرن الستاشر بقت مركز من مراكز الحركة الكالفينيه المسيحيه ، كان فيها كتير من أتباع "الأخوة البولانديين". وبالتدريج ولحد سنة 1660 اتحول معظم السكان للأريانية (نسبة لـ اريوس، وهو قسيس مسيحي عاش فى اسكندريه (الأخوة البولانديين)). ضمت النمسا كوروف فى سنة 1795 ، بعد تالت تقسيم لبولاندا ، كوروف فى 1809 ، بقت جزء من دوقية وارسو . فى سنة 1815 بقت جزء من مملكة بولندا .ومن سنة 1918 بقت كوروف تانى جزء من بولاندا.

اشهر ابناء كوروف هو الجنرال فويتشيخ ياروزلسكي اخر الرؤسا الشيوعيين لبولندا.

كوروف
كوروف
لن اعيش فى جلباب ابى

لن أعيش في جلباب أبى مسلسل اجتماعي مصري انتج سنة 1996 وكان له انتشار واسع في كل الدول العربية بطولة المغفور له نور الشريف وعبلة كامل، اخراج احمد توفيق وهو في الأصل مأخوذ عن رواية للكاتب احسان عبد القدوس، سيناريو وحوار مصطفى محرم.

تدور أحداث المسلسل حول قصة الصعود من القاع الى القمة، فيبدأ عبد الغفور البرعي (نور الشريف) حياته العملية من وكالة الحاج ابراهيم سردينه (عبد الرحمن ابو زهره) أحد كبار التجار بوكالة البلح، ويتمكن باجتهاده وأمانته من الفوز بثقة الحاج سردينة، ولكنه في الوقت نفسه أثار ضده أحقاد مرسى ( خليل مرسى ) كبير العمال الذي سعي لافساد العلاقة بين عبد الغفور، ومحفوظ (مصطفى متولى) الابن الوحيد للحاج سردينة الذي تعمد اذلاله واهانته.

يعجب عبد الغفور بفاطمة عبله كامل بائعة الكشري، اللى تبادله الاعجاب وتحاول مساعدته في مشواره الصعب، وتمر الأيام ويزداد عبد الغفور خبرة في عمله ويتمكن بمساعدة الحاج ابراهيم سردينة من سبر أغوار المهنة ويساعده في ذلك فهيم أفندي الرجل المتعلم العالم ببواطن الأمور.

وبالتدريج يتمكن عبد الغفور من الاستقلال عن الحاج سردينة وادارة عمل خاص به، ويتخذ من سيد مخلص البحيري الأخ الوحيد لفاطمة وفهيم أفندي مساعدين له، ويتزوج من فاطمة وينجب ولده عبد الوهاب محمد رياض، وأربع فتيات "سنية، وبهيرة، ونفيسة منال سلامة، ونظيرة حنان ترك"، وبمهارته وذكائه يتمكن عبد الغفور من حجز مكانه وسط عالم التجار في الوكالة، ليصبح أحد اكبر رجال الأعمال في مصر، حتى أن محفوظ بعدما كان يعامله بازدراء سعى جاهداً لنيل صداقته من جديد!!

وعلى الرغم من توافر مقومات السعادة في حياة عبد الغفور البرعي، الا انه عانى من ابتعاد ولده الوحيد عنه، واصرار عبد الوهاب على بناء عالم خاص جداً بعيداً عن والده ونفوذه.

فلم تكن الثروة اللى جمعها عبد الغفور مصدر سعادة له حسب ما اعتقد الجميع لكنها كادت أن تصبح لعنة تطارد أبناءه الواحد تلو الآخر.

الممثلون

بقية الممثلين 
 محمود البنا
 محمود بشير
 فتحي السيد
 محمد عابدين
 يوسف حسين
 ثريا ابراهيم
 حسن عثمان
 مديحة أنور
 عادل عطية
 صلاح الحسيني
 سيد مصطفى
 عطا الغمراوي
 محمد امام
 علي جمال الدين

الأطفال
 محمود اسماعيل: (طفل)
 مراد مروان: (طفل)

بالأضافة الى
 شفيق جلال: (مطرب الفرح)
 عبدالحميد حسين: (مطرب الفرح)

هوامش 
 تم الغاء شخصية (عبدالستار) في الرواية وهو ابن الحاج عبدالغفور البرعي ودمج شخصيته بشخصية (عبدالوهاب) وهو في الرواية هاجر الى بريطانيا وأستطاع أن ينجح و يعيش خارج الجلباب دون الحاجة الى والده.
 عائلتي سيد كشري والحاج ابراهيم سردينة لا ذكر لهم في الرواية.
 الرواية أخذت على لسان (حسين) صديق عبدالوهاب، وشخصية (حسين) هي شخصية الصحفي الشاب محمد عبدالقدوس ابن الكاتب احسان عبدالقدوس و عليه تدور هذه القصة

المصادر 

 لن أعيش في جلباب أبي

مسلسلات مصرية
لندن

لندن (انجليزى: London نطق: ) هى عاصمة و اكبر منطقة حضريه فى انجلترا و المملكه المتحده و كانت جزء من الكتير من الحركات والظواهر المهمة على مر التاريخ. لندن الكبرى هى تانى اكبر منطقه من عدد السكان بين المناطق الحضريه فى الاتحاد الأوروبى بعد باريس الكبرى. و تعدادها 8,278,251, و عدد لندن و المنطقه اللى حوالايها ما بين 12 مليون و 14 مليون انسان.

لندن واحده من اهم المدن العالميه و من المراكز اللى بتقود العالم فى الفنون والتجارة والتعليم والترفيه ، والأزياء ، والتمويل ، والرعاية الصحية ، و وسايل الاعلام ، و الخدمات المهنية ، والبحوث والتنمية والسياحة والنقل و ده كله بيساهم فى شهرتها و أهميتها... لندن هيا اكبر مراكز العالم المالية زيها زى نيو يورك.

مطارات 
منطقة لندن يخدمها خمس مطارات دوليه هيا مطار هيثرو ، مطار جاتويك , مطار ستانستيد ، مطار لندن لوتون و مطار مدينة لندن.

ديموجرافيا 
لندن بيعيش فيها مجموعات عرقيه كتيره

لنكات برانيه

مصادر

ملاحظات 

 
مدن انجلترا
لندن
ليبيا

ليبيا دوله فى شمال افريقيا بيحدها البحر المتوسط من الشمال و مصر من الشرق و السودان من الجنوب الشرقى و تشاد و النيجر فى الجنوب و الجزاير و تونس من الغرب. الأجزاء التقليديه التاريخيه التلاته فيها هى برقه و طرابلس و فزان. مساحتها حوالى 1.8 مليون كيلومتر مربع (700,000 ميل مربع), و هيا رابع اكبر دوله بالمساحه فى افريقيا, و الرقم 17 كاكبر بلاد العالم مساحه و بتحتل المرتبه العاشره بين عشر دول عندها اكبر احتياطيات نفطيه مؤكده لبلد فى العالم.

طرابلس هى اكبر مدينه و هيا العاصمهفى غرب ليبيا و بيسكنها أكتر من مليون انسان. المدينه الكبيره التانيه هيا بنغازى فى شرق ليبيا بعدد سكان 700,000 انسان.

سجلت ليبيا اعلى مؤشر للتنميه البشريه فى افريقيا و رابع اعلى ناتج محلى اجمالى فى القاره لسنه 2009, بعد السيشيل, وغينيا الاستوائيه و الجابون بسب احتياطياتها النفطيه الكبيره و الكثافه السكانيه المنخفضه. و ليبيا عضو فى عدد من المنظمات و التجمعات الاقليميه و الدوليه من بينها الأمم المتحده, و الاتحاد الأفريقى و اتحاد المغرب العربى و جامعه الدول العربيه و حركه عدم الانحياز,و منظمه التعاون الاسلامى و منظمه الدول المصدره للنفط و كوميسا.

التقسيمات الاداريه 
|تصغير|300x300بك مناطق ليبيا من سنه 2007
من سنه 2007 تم تقسيم ليبيا لـ 22 شعبيه (محافظه).

لينكات برانيه

مصادر 

 
الرومان
ليبيا
دول اسلاميه
ليرا توركيه

الليرا التوركية الجديدة هى العملة الرسمية بتاعة توركيا و الليرا الواحدة فيها 100 قروش. الليرا التوركية الجديدة كمان بتستعمل فى قبرص الشماليه.

شوف كمان 
 ليستة العملات المتداوله دلوقتى.

ليرا توركية
ليرا توركية

tr:Türk lirası#Sekizinci emisyon
ليرا سورية

الليرا السورية هيا العملة الرسمية بتاعة سوريا و الليرا الواحدة فيها 100 قرش.

لينكات برانيه

مصادر 

ليرا سورية
ليرا سورية
ليره لبنانيه

الليرا اللبنانية (الرمز: ل.ل ، الكود:LBP) هيا العملة الرسمية بتاعة لبنان و الليرا الواحدة فيها 100 قرش.

انواع النقد المستخدمة الايام دى 

العملات المتداولة الايام دى فى لبنان هى:

العملات الورقية 
 ورقة الالف ليرة
 ورقة الخمسة الاف ليرة
 ورقة العشرة الاف ليرة
 ورقة العشرون الف ليرة
 ورقة الخمسون الف ليرة
 ورقة المائة الف ليرة

العملات المعدنية 
 الخمسة وعشرون ليرة (لم تعد موجودة)
 الخمسون ليرة (نادرة الوجود ولم تعد مستعملة)
 المائة ليرة (موجودة ولا تستعمل)
 المايتان وخمسون ليرة
 الخمسمائة ليرة

شوف كمان 
 ليستة العملات المتداوله دلوقتى.

ليرا لبنانية
ليرا لبنانية
ليستة العملات

ليستة العملات دي فيها 182 عملة رسمية او متداولة بحكم الواقع فى ال 192 دولة الاعضاء فى الامم المتحدة و كمان فى المناطق او الدول اللى مش معترف بيها بشكل كامل.الليستة ما تضم ش العملات القديمة او اللى اتلغت و فيها بس العملات اللى بتستعمل فى الوقت الحالي.العملة هى وحدة التعامل الاقتصادي و ممكن تكون ورق (بانكنوت) او معدن (فضة).فى بلاد كتيرة ممكن تشترك فى استعمال نفس العملة زي دول الاتحاد الاوروبي مثلا،و كمان ساعات دولتين او اكتر يسمو العملات بتاعتهم نفس الاسم مع انهم عملتين مستقلتين زي الريال فى السعودية و اليمن.

ليستة العملات

مصادر

مصادر 
 عملات العالم 
 ترافيليكس 

لستة
عملات
ليك البانى

الليك الألباني هوه العملة الرسمية بتاعة ألبانيا و الليك الواحد فيه 100 قينداركا (قينطار) بس القينداركا ما بقتش تستعمل خلاص.

مراجع 
 الأوراق النقدية التاريخية والحالية من ألبانيا  

ليك الباني
ليك الباني
لينجوا فرانكا

لينجوا فرانكا هيا اى لغه بتستخدم على نطاق اوسع من عدد الناس اللى بيتكلموها .

مواصفات 
لينجوا فرانكا هى اللغة المشتركة اللى ممكن يتكلمها الناس مع بعضهم فى التبادلات لانهم ما بيتكلموش نفس اللغه .

اصل الاسم 
معنى لينجوا فرانكا بالايطالى هو لغة الفرنكيين او اللغة الفرنكية. اى لغه ممكن تكون لينجوا فرانكا من فى استخدامها ف تعاملات التجاره بين ناس لا يتكلمون بنفس اللغه ، و من الممكن ان تكون مقبولة في التبادلات الثقافيه ، خصوصا الدبلوماسيه.

مصادر 

لينجوا فرانكا
لغات
ليه خلتنى أحبك

ليه خلتنى أحبك هوه فيلم مصرى اتعمل سنه 2001 بطولة منى زكى و كريم عبد العزيز و حلا شيحه و احمد حلمى  و مها عمار و طلعت زكريا و محسن سرحان و رجاء الجداوى وحجاج عبد العظيم واخراج ساندرا نشأت.

قصة الفيلم 

تدور احداث الفيلم حول حب كبير نشأ بين داليا (منى زكي) وهشام (كريم عبد العزيز)، بس ابو داليا رجل الاعمال الكبير موافقش على جوازها منه بدون سبب فيسيبو بعض ويسافر هشام الى امريكا بينما ترتبط داليا بواحد تاني، وبعد مرور سنوات يرجع هشام من السفر وقد حصل على اعلى الشهادات فى علم الكومبيوتر، ويفتح شركة فى المجال ده، ويقع فى حب نهى ( حلا شيحة ) إبنة صديقة والدته ويعترف ليها بحبه وتتم خطبتهم ,و فى احد المرات عند خروجه من النادي يقابل حبيبته القديمة داليا بالصدفة اللى أصبحت مصورة مشهورة وقد انفصلت عن الرجل اللى ارتبطت بيه بعد انفصالها عنه، وبينما يخبرها انه ارتبط بفتاة اخرى اصيبت بصدمة شديدة تجعلها تقرر ان تفسد هذه الخطبة وذلك بمساعدة صديقها زكريا (احمد حلمى) فهي ما زالت تحبه بشدة وندمانة على تركه قبل سنوات.

الفيلم تأليف وليد يوسف

ليه
افلام انتاج 2000
افلام احمد حلمي
افلام كريم عبد العزيز
افلام منى زكي
افلام كوميدية مصرية
ليو رومانى

الـ ليو الروماني(الجمع ليي) هو العملة الرسمية بتاعة رومانيا و هم متقسم لـ 100 بان. فى 1 يوليه 2005، عملت رومانيا عملية اصلاح لنظام الفلوس و بدلت الليو القديم بالليو الجديد (رون). 10,000 ليو قديم بيساوي دلوقتي واحد ليو من الجديد.رومانيا دخلت الاتحاد الاوروبي فى 1 يناير 2007 و متوقع تتدخل منطقة اليورو فى 2014.

لينكات برانيه 
 بانك رومانيا الوطني

ليو روماني
ليو روماني
مارلون براندو

مارلون براندو جونيور(3 ابريل 1924 – 1 يوليه 2004) كان ممثل امريكانى واخد جايزة الاوسكار و استمر نشاطه الفنى لمدة نص قرن تقريبا
من اعظم الادوار اللى عملها هو دور فيتو كورليونى فى فيلم(الاب الروحي- The Godfather).
مارلون براندو بيتوصف بانه من اعظم الممثلين فى زمانه مش بس كدا، دا كمان كان ناشط فى مجال الحقوق المدنية الامريكية و حركة الهنود الامريكان.

لينكات برانيه 
 السايت الرسمى بتاع مارلون براندو

مصادر 

مارلون براندو
مواليد 1924
وفيات 2004
شخصيات الحزب الديمقراطى الامريكى
ممثلين امريكان رجاله فى قرن 20
ممثلين امريكان رجاله فى قرن 21
فايزين جايزة المسرح العالمى